***Tárgy:*** Versenykiírás és Meghívó

***Verseny neve:*** Takács Zoltán Memorial

***Rendező:*** DÖKE Komló asztali-labdarúgó szakosztálya

***Helyszín:*** Közösségek Háza

                 7300 Komló, 48-as tér 1. (ez a belvárosi helyszín)

***Időpont:*** 2022. október 30. (vasárnap), 9.30

***Jellege:*** Országos egyéni, ranglista pontszerző, Tízek kvalifikációs verseny

***Verseny levezető:*** Gyozsán Zoltán szakosztályvezető

***Kategória:*** Nincs különválasztva

***Verseny:*** Kezdete 09.30 óra. Jelentkezni lehet e-mail-en a gyozy@freemail.hu címen, telefonon Gyozsán Zoltánnál (06 30 647 7573).

***Lebonyolítás:*** Létszámtól függően csoportbeosztásos selejtező, majd kieséses szakasz és helyosztók következnek. A lebonyolítás pontos közzététele a beérkezett nevezések összesítése után történik meg a MALSZ közösségi oldalán keresztül.

***Verseny díjazása:*** A Takács Zoltán Memorial főverseny dobogós helyezettjeinek valamint a II., III. és minősítés nélküli kategória győztesei és dobogósai serleget és érmeket kapnak.

***Nevezési díj:*** Egységesen 4000 Ft. Játékvezetői hozzájárulás nincs, azonban a bíráskodás az arra történő versenyigazgatói kijelölés esetén kötelező.

***Nevezés határideje:*** 2022. október 27. 24.00 óra.

***Öltözet:*** Tiszta, ép sportruházat. Sportcipő kötelező!

A verseny a M.A.L.SZ. szabályzóinak figyelembe vételével kerül megrendezésre. A résztvevők tudomásul veszik ezen versenykiírásban, valamint a "Házirend" szabályaiban foglaltakat.

A csoporton belüli sorrendet elsősorban a több szerzett pont, pontazonosság esetén pedig az egymás ellen elért eredmény határozza meg. Ha ez döntetlen, akkor a jobb gólkülönbség, ha ez is egyezik, akkor a több lőtt gól, újabb egyezőség esetén pedig szétlövés párbaj dönt a továbbjutás sorsáról.

A NEVEZÉSSEL EGYIDEJŰLEG A VERSENYZŐK A NEVEZÉSI DÍJ BEFIZETÉSI KÖTELEZETTSÉGÉT IS VÁLLALJÁK még abban az esetben is, ha nem vesznek részt a versenyen!

Valamennyi versenyzőnek sikeres felkészülést kívánunk, feltétlenül számítunk a pontos megjelenésre, különösen azért, hogy mindenki időben és biztonságosan hazaérjen.

***Ellátás:*** Egyénileg, a helyszínen közelében Élelmiszerbolt van, illetve pizza rendelésére van lehetőség. Szeszesital fogyasztása szigorúan tilos!!!

***Szálláslehetőség:*** Önálló módon intézendő.

Minden érdeklődő sportbarátot szeretettel várunk!